Document ID: 32001R1880

Komisijas Regula (EK) Nr. 1880/2001
(2001. gada 26. septembris),
ar ko groza Regulu (EK) Nr. 1621/1999, kura paredz sīki izstrādātus noteikumus Padomes Regulu (EK) Nr. 2201/96 piemērošanai vīnogu audzēšanas atbalstam noteiktu žāvētu vīnogu šķirņu ražošanai
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 28. oktobra Regulu (EK) Nr. 2201/96 par augļu un dārzeņu pārstrādes produktu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1239/2001 [2] un jo īpaši tās 7. panta 5. punktu,
tā kā:
(1) 13. panta 2. punkta d) apakšpunkts Komisijas 1999. gada 22. jūlija Regulā (EK) Nr. 1621/1999, ar ko paredz sīki izstrādātus noteikumus Padomes Regulas (EK) Nr. 2201/96 piemērošanai vīnogu audzēšanas atbalstam noteiktu žāvētu vīnogu šķirņu ražošanai [3], kas grozīta ar Regulu (EK) Nr. 2256/1999 [4], operatoriem, kas ir guvuši labumu no pasākumiem, kas minēti Padomes 1994. gada 21. februāra Regulā (EK) Nr. 399/94 par konkrētiem pasākumiem attiecībā uz žāvētām vīnogām [5], kas grozīta ar Regulu (EK) Nr. 2826/2000 [6], attiecībā uz nepārstrādātu žāvētu vīnogu piegādes pārejas pasākumiem paredz uzlikt par pienākumu izmantot kraujamas plastmasas kases. Atbildot uz Grieķijas lūgumu, kurā ziņots par piegāžu problēmām saistībā ar šīm kastēm, šie pārejas pasākumi izņēmuma kārtā būtu jāpagarina uz vienu gadu, un, lai to īstenotu, 2001./2002. tirgdarbības gadā daudzumiem, ko piegādā un glabā šādās kastēs, pagaidām būtu jābūt vismaz 75 %.
(2) Regulas (EK) Nr. 1621/1999 5. panta 1. punktā ir noteikts, ka līgumiem jābūt noslēgtiem līdz 1. augustam pirms attiecīgā tirdzniecības gada, un tajos jāparedz, ka atsevišķais ražotājs vai ražotāju organizācija visus novāktos daudzumus piegādā kraujamās plastmasas kastēs, neskarot 13. panta 2. punkta d) apakšpunktā izklāstītos pārejas noteikumus. Ievērojot grozījumus, kas attiecībā uz 2001./2002. tirdzniecības gadu veikti šajos pārejas noteikumos, par galīgo datumu līgumu noslēgšanai šim gadam būtu jānosaka 2001. gada 30. septembris.
(3) Šajā regulā paredzētie pasākumi saskan ar Pārstrādātu augļu un dārzeņu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1621/1999 13. panta 2. punktu groza šādi.
1) minētā punkta c) apakšpunktu aizstāj ar šādu:
"c) 5. pantā minētos līgumus slēdz ražotāji vai ražotāju organizācijas un pārstrādātāji, kas ir iesnieguši pieteikumu reģistrēšanai datubāzē pirms līguma noslēgšanas, līgumi par 1999./2000., 2000./2001. un 2001./2002. tirdzniecības gadu jānoslēdz attiecīgi līdz 1999. gada 1. novembrim, 2000. gada 1. septembrim un 2001. gada 30. septembrim."
2) minētā punkta d) apakšpunkta trešo ievilkumu aizstāj ar šādu:
"- vismaz 75 % no daudzumiem, kas piegādāti un uzglabāti 2001./2002. tirdzniecības gada gaitā."
2. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
Regula uzliek saistības kopumā un ir tieši piemērojama visās dalībvalstīs.
Briselē, 2001. gada 26. septembrī

Labels: 17
19